Հավելված 2

Արտակարգ իրավիճակների նախարարության

Փրկարար ծառայության տնօրենի

 2019 թվականի դեկտեմբերի 17-ի № 17/1584 հրամանի

ԵՐԵՎԱՆ ՔԱՂԱՔՈՒՄ ԵՎ ՀԱՐԱԿԻՑ ՄԱՐԶԵՐԻ ՀԱՄԱՅՆՔՆԵՐՈՒՄ ԿԵՆՑԱՂԱՅԻՆ ԿԱՆՉԵՐԻ ԵՎ ՎԹԱՐԱՓՐԿԱՐԱՐԱԿԱՆ ԱՇԽԱՏԱՆՔՆԵՐԻ ՍՊԱՍԱՐԿՄԱՆ ՏԱՐԱԾՔՆԵՐԸ

1. Արտակարգ իրավիճակների նախարարության (այսուհետ` ԱԻՆ) Փրկարար ծառայության (այսուհետ` ՓԾ) փրկարարական ուժերի վարչության (այսուհետ` ՓՈՒՎ) հատուկ նշանակության փրկարարական աշխատանքների իրականացման կենտրոնի`
2. Արձագանքման խումբը (այսուհետ` ԱԽ) սպասարկում է` Երևան քաղաքի Քանաքեռ-Զեյթուն վարչական շրջանը, Արաբկիր վարչական շրջանի մի հատվածը` Դավիթաշեն կամրջից Վ.Վաղարշյան փողոցով մինչև վերջ` ընդգրկելով ձախ կողմը: Երևան-Սևան (Մ-4) ավտոճանապարհի սկզբնամասից մինչև 27-րդ կմ հատվածը` ընդգրկելով Կոտայքի մարզի Աբովյան քաղաքը, Գետարգել, Բալահովիտ համայնքները, ՓԾ Երևան քաղաքի փրկարարական վարչության (այսուհետ` ԵՓՎ) №9 հրշեջ-փրկարարական ջոկատի (այսուհետ` ՀՓՋ) սպասարկման տարածքում տեղի ունեցած կենցաղային կանչերը, Ջրվեժ և Ձորաղբյուր համայնքները` ամառանոցներով և Երևան-Գառնի-Գեղարդ ավտոճանապարհի (Հ-3) համայնքների տարածքները (Ողջաբերդ, Գեղադիր, Հացավան, Գառնի, Գողթ, Գեղարդ).
3. Մոտոցիկլավարների օղակը` ելնելով եղանակային պայմաններից սպասարկում է Երևան քաղաքի Մյասնիկյան, Ազատության և Կոմիտասի պողոտաների խցանված հատվածները:
4. ՓԾ ԵՓՎ №1 ՀՓՋ-ի ԱԽ-ն սպասարկում է սույն հրամանի հավելված 1-ով սահմանազատված ԵՓՎ №1 և №8 ՀՓՋ-ների սպասարկման տարածքներում տեղի ունեցած կենցաղային կանչերը (Երևան քաղաքի Կենտրոն և Մալաթիա-Սեբաստիա վարչական շրջանները, Արմավիրի մարզի Թաիրով, Փարաքար և Մերձավան, Արարատի մարզի Արգավանդ համայնքները):
5. ՓԾ ԵՓՎ №3 ՀՓՋ-ի ԱԽ-ն սպասարկում է ԵՓՎ №2, №3, №4, №6 և №10 ՀՓՋ-ների սպասարկման տարածքներում տեղի ունեցած կենցաղային կանչերը (Երևան քաղաքի Շենգավիթ, Էրեբունի, Նուբարաշեն վարչական շրջանները, Արարատի մարզի Բարձրաշեն, Լանջազատ, Ջրաշեն, Գեղանիստ, Գետափնյա և Ղուկասավան համայնքները):
6. ՓԾ ԵՓՎ №7 ՀՓՋ-ի ԱԽ-ն սպասարկում է ՓԾ ԵՓՎ №7 ՀՓՋ-ի և №13 հատուկ հրշեջ ջոկատի սպասարկման տարածքներում տեղի ունեցած կենցաղային կանչերը (Երևան քաղաքի Մալաթիա-Սեբաստիա, Աջափնյակ և Դավիթաշեն վարչական շրջանները, Կոտայքի մարզի Պռոշյան, Քասախ, Զովունի և Քանաքեռավան համայնքները):
7. ՓԾ ԵՓՎ №11 ՀՓՋ-ի ԱԽ-ն սպասարկում է ԵՓՎ №11 ՀՓՋ-ի սպասարկման տարածքում տեղի ունեցած կենցաղային կանչերը (Երևան քաղաքի Ավան և Նորք Մարաշ վարչական շրջանները, Կոտայքի մարզի Առինջ համայնքը):
8. ՓԾ ԵՓՎ №5 ՀՓՋ-ի ԱԽ-ն սպասարկում է ԵՓՎ №5 ՀՓՋ-ի սպասարկման տարածքում տեղի ունեցած կենցաղային կանչերը (Երևան քաղաքի Արաբկիր և Քանաքեռ-Զեյթուն վարչական շրջանները):